En hærværksbølge mod biler ramte mandag Thisted. En eller flere gerningsmænd punkterede i alt fire biler to forskellige steder i byen. - Nogen har stukket en kniv i dækkene på fire biler, og luften er så sivet ud. Det er en uskik, siger Jørgen Jensen, politikommissær hos lokalpolitiet i Thisted. På plantagevej gik det ud over to biler mellem kl. 10.20 og 16.30. På Faktas parkeringsplads ved sygehuset gik det ligeledes ud over to biler mellem kl. 15 og 23.30. - Vi tror, at det de samme gerningsmænd eller gerningsmand. Ser man nogen, der gør det, vil vi gerne vide det, siger Jørgen Jensen. Politiet kan kontaktes på telefon 114
Flere biler har fået dækkene skåret op, og det får nu politiet til at opfordre borgerne til at holde ekstra øje.